Váratlanul lecserélte vezérigazgatóját a Yahoo - digibiz.hu
A Yahoo ma bejelentette a cég vezetésének átszervezését, aminek értelmében a vezetői testület azonnal kezdéssel ideiglenesen Timothy Morse-t ültette a vezérigazgatói székbe Bartz helyére. A döntés nagyon hirtelen volt, éppen a Yahoo nagy stratégiai átalakulása közben, és Ms Bartz-ot is váratlanul érte, akit telefonon értesítettek a döntésről.
A vezetői testület még egy sor új felsővezetőt nevezett meg, akik Morse-t segítik majd az újonnan alakul Vezérigazgatói Tanácsban, amíg a vállalat nem nevez meg egy állandó igazgatót, és amíg a Yahoo elvégez egy általános stratégiai felülvizsgálatot annak érdekében, hogy később erősödhessen a cég. Roy Bostock a vezetői testület elnöke elmondta, hogy a Yahoo előtt rengeteg lehetőség van, amelyekből tőkét lehet kovácsolni, azonban az eddigi vezetés és működés megakadályozta ezen lehetőségek kiaknázását, így szükség van a változásra.
Ezzel pedig az üzleti világ is úgy néz ki egyetért, hiszen a Yahoo részvényei a bejelentéseket követően 6%-ot emelkedtek. A vállalt a vezető pótlására valószínűleg egy nemzetközileg elismert fejvadász cég segítségét kéri majd.
StreetView (6), blogger (2), Deutsche Telekom (3), előfizetés (2), startup (6), AMD (1), SNE (1), Hargitai Péter (1), magyarorszag.hu (1), bbj.hu (1), térkép (1), Landing page (1), Firefox 4 (1), skype (2), online jegyértékesítés (1)